stanford-oval/wikipedia huggingface dataset:
Ferry Farm

Ferry Farmin päärakennus 1900-luvun alussa.
Ferry Farm (myös nimillä George Washington Boyhood Home Site ja Ferry Farm Site) on Fredericksburgissa, Virginiassa sijaitseva maatila, jossa Yhdysvaltain ensimmäinen presidentti George Washington vietti suurimman osan lapsuudestaan. Maatila on rakennettu 1738. Se on myös listattu National Historic Landmark- (vuonna 2000) ja National Register of Historic Places -listoille (vuonna 1972).
Heinäkuussa 2008 tutkijat ilmoittivat löytäneensä maatilan päärakennuksen jäännökset. Päärakennus oli palanut maan tasalle vuosikymmeniä aiemmin.
Käännös suomeksi
Erämaan armoille (elokuva)

| Erämaan armoille> Into the Wild |
| --- | --- |

Ohjaaja:  Sean Penn
Käsikirjoittaja:   Jon Krakauer (kirja)  Sean Penn (elokuva) 
Perustuu:  Jon Krakauerin kirjaan Erämaan armoille
Tuottaja:   Sean Penn  Art Linson 
Säveltäjä:   Michael Brook  Kaki King  Eddie Vedder 
Kuvaaja:  Eric Gautier
Leikkaaja:  Jay Cassidy
Tuotantosuunnittelija:  Derek R. Hill
Pukusuunnittelija:  Mary Claire Hannan
Pääosat:   Emile Hirsch  Marcia Gay Harden  William Hurt  Jena Malone 
Valmistustiedot
Valmistusmaa:  Yhdysvallat
Tuotantoyhtiö:  Paramount Vantage
Levittäjä:  UIP-Dunafilm Netflix
Ensi-ilta:   2007-9-2121. syyskuuta 2007 (Yhdysvallat)  2008-4-44. huhtikuuta 2008 (Suomi)  
Kesto:  148 minuuttia
Alkuperäiskieli:  englanti
Budjetti:  15 milj. dollaria
Tuotto:  56 milj. dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Erämaan armoille (engl. Into the Wild) on vuonna 2007 ensi-iltansa saanut Sean Pennin ohjaama yhdysvaltalainen elokuva. Se perustuu Jon Krakauerin kirjoittamaan kirjaan Erämaan armoille, joka kertoo Christopher McCandlessin seikkailuista.
Rooleissa

| 0 | 1 | 2 |
| --- | --- | --- |
|  Emile Hirsch  | … |  Christopher McCandless / Alexander Supertramp   |
|  Marcia Gay Harden  | … |  Billie McCandless   |
|  William Hurt  | … |  Walt McCandless   |
|  Jena Malone  | … |  Carine McCandless   |
|  Brian H. Dierker   | … |   Rainey   |
|  Catherine Keener  | … |  Jan Burres   |
|  Vince Vaughn  | … |  Wayne Westerberg   |
|  Kristen Stewart  | … |  Tracy Tatro   |
|  Hal Holbrook  | … |  Ron Franz   |
|  Zach Galifianakis   | … |   Kevin   |
Folklorismi

"Heidelbergin Ogalala-heimon päällikkö" Willie Linder polttaa rauhanpiippua. Saksalaiset ja yhdisvaltalaissotilaat ovat pukeutuneet intiaaneiksi. Rummut, tiipiit ja vuodat osoittavat kiinnostusta intiaanikulttuuriin.
Folklorismi on kansatieteen käsite, jolla tarkoitetaan minkä tahansa perinneaineksen omaksumista, keksimistä tai käyttämistä sen alkuperäisen käyttöyhteyden ulkopuolella. Perinnettä sovelletaan tyypillisesti kaupallisiin, viihteellisiin, matkailullisiin, ideologisiin tai kansallisiin tarkoituksiin.
Käsitteen rajaus ei ole ollut täsmällinen. Sitä on käytetty kuvaamaan esimerkiksi ilmiöitä, jotka on haluttu rajata oikean perinteentutkimuksen ulkopuolelle. Puhetavan taustalla on ajatus epäaitoudesta. Folklorismin idea on, että menneestä luodaan kuva, joka valjastetaan nykyhetken tarpeisiin. Folklorismi ilmenee muun muassa perinne- ja kotiseututyönä, museoina ja perinteestä ammentavana taiteena.
Perinteentutkimuksen terminologiassa folklorismin kuvataan saaneen alkunsa esiromantiikan aikana. Ilmiön edellytyksenä oli ihannoiva ja sentimentaalinen suhtautuminen menneeseen. Myöhemmin kaupungistumisen ja teollistumisen myötä ihmiset loittonivat perinteistä, joita olivat oppineet tuntemaan, ja agraarikulttuurin piirteistä tuli kaipausta herättäviä symboleja. Suomessa folklorismi välittyy kaupallisten kanavien, kotiseutujärjestötyön ja erilaisten juhlainstituutioiden kautta. Viimeksi mainittujen takana on sekä kaupallisia että aatteellisia motiiveja.
Silloin kun ajatellaan, että kyse on jonkun muun kuin oman ryhmän perinneaineksen omaksumisesta, puhutaan myös kulttuurisesta omaksumisesta tai lainaamisesta. Mikäli eri kulttuuriryhmien välisessä poliittisessa kamppailussa halutaan ilmaista, että omaksujalla ei olisi siihen oikeutta, voidaan se nimetä kulttuuriseksi appropriaatioksi tai omimiseksi. Tampereen yliopiston sosiaaliantropologian professori Laura Huttusen mukaan kulttuurinen appropriaation käsite ei ole tieteellinen, ja se on "ristiriitainen ja monin tavoin huono". Hänen mukaansa käsite lähtee väärästä oletuksesta, jonka mukaan maailmassa olisi selvärajaisia kulttuureita, joilla jokaisella on oma ikiaikainen sisältönsä ilman lainaamista, muuntelua ja yhdistelyä.
Batroc

| Batroc |
| --- | --- |
 Batroc, savaten mestari
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Tales of Suspense #75
Henkilötiedot
Oikea nimi:  Georges Batroc
Status:  Aktiivinen
Pituus:  198 cm
Paino:  101 kg
Ryhmäsidokset:  Ukonnuolet, Batrocin Prikaati, Pahuuden Mestarit
Henkilöllisyydet:  Batroc Loikkija, Backroc
Voimat:  Kamppailulajimestari, olympiatason voimsitelija ja atleetti
Suhteet
Sukulaiset:  Nimeämättömäksi jäänyt tytär
Batroc on Marvel-kustantamon sarjakuvissa esiintyvä superroisto, jonka ensiesiintyminen tapahtui Tales of Suspense -lehden numerossa 75. Batrocin loivat Stan Lee ja Jack Kirby. Batroc on vuosien varrella esiintynyt varsinkin Kapteeni Amerikan vihollisena.
Suomessa Batroc esiintyi ensimmäisen kerran Kung Fu -lehden ensimmäisessä numerossa (1975) tarinassa Kapteeni Amerikka: Salamasankari Batroc.
Historia

Georges Batroc syntyi Marseillessa Ranskassa ja palveli Muukalaislegioonassa. Hän ryhtyi palveluaikansa jälkeen naamioiduksi palkkasoturiksi, jonka erikoisalana on savaten käyttäminen taisteluissa. Vaikka Batroc esiintyykin suurimmaksi osaksi Kapteeni Amerikan vastustajana, hän on taistellut myös Tuomaria, Hämähäkkimiestä, Deadpoolia, Haukansilmää, Rautanyrkkiä ja Gambiittia vastaan.
Batroc toimi myös Paroni Zemo kokoaman Pahuuden Mestarien riveissä, mutta johtaa toisinaan omaa nimikkoryhmäänsä, "Batrocin Prikaatia", jonka jäsenet ovat vaihdelleet kokoonpanosta toiseen. Prikaatiin ovat kuuluneet ainakin Miekkamies, Pyörre, Machete, Zaran ja lukuisia nimettömäksi jääneitä kätyreitä. Ryhmä on tyypillisesti taistellut Kapteeni Amerikkaa vastaan.
Äskettäin amerikkalaisissa julkaisuissa Batroc liittoutui Klawin kanssa hyökätäkseen pienen armeijan kera Wakandaan, Mustan Pantterin kotimaahan. Armeijaan kuuluivat myös Sarvikuonon, Radioaktiivinen Mies, Kannibaali ja Musta Ritari. Mustan Pantterin kuninkaallinen henkivartiokaarti nitisti kuitenkin hyökkääjät.
Batrocin stereotyyppinen aksentti, kummallinen nimi, kömpelö sanasto, jota Batroc paikkaa asettamalla kokonaisia ranskalaisia sanoja puheeseensa (jotka toisinaan ovat virheellisiä, kuten "mon capitan"), dalimaiset viikset ja supervoimien puute ovat vuosien varrella tehneet Batrocista enimmäkseen koomisen hahmon. Nykyään sarjakuvakäsikirjoittajat ovat pyrkineet luomaan hahmosta toisenlaisen – koomisen hahmon yhtä kaikki, mutta samalla taitavan pelottavan taistelulajien mestarin, joka kykenee taidoillaan taistelemaan kenen tahansa kanssa. George Pérezin ja Kurt Busiekin JLA/Avengers-crossoverissa Batroc piti hyvin puoliaan jopa Batmania vastaan.
Voimat ja varusteet

Batrocilla ei ole yliluonnollisia kykyjä tai voimia, mutta hän on huippukunnossa. Batroc on olympiatason painonnostaja ja omaa erikoisen hyvän ketteryyden sekä refleksit. Hän on kokenut lähitaistelija omaa laajan osaamisen ranskalaisesta savatesta. Batroc on myös kokenut sotastrategikko johtuen palveluksestaan Ranskan Muukalaislegioonassa.
Sitaatteja

Batroc käyttää paljon ranskankielistä termistöä, joka äidinkielenään ranskaa puhuvalta saattaa kuulostaa stereotyyppiseltä, mutta myös masentavan huonosti käännetyltä:
"Zut alors!" (Batroc käyttää huudahdusta usein asiaan liittymättömissä yhteyksissä)
"Sacre Bleu!"
"Alas, olette liian herkkä, mon cher! Mutta, c'est la vie!"
"Eikö se olekin très uskomatonta!"
"Ah, mon pauvre petit!"
Batroc viljelee niin paljon huonoa ranskankielistä terminologiaa, että Kapteeni Amerikka kysyi kerran "Kuka antoi sinulle englannintunteja, Tohtori Doom?"
Batroc on usein taistellut Kapteeni Amerikkaa vastaan.
Erämaa elää

| Erämaa elää> The Living Desert |
| --- | --- |

Ohjaaja:  James Algar
Käsikirjoittaja:  James Algar, Winston Hibler, Ted Sears
Tuottaja:  Walt Disney
Säveltäjä:  Paul Smith
Kuvaaja:  N. Paul Kenworthy (käännä suomeksi) Robert H. Crandall
Leikkaaja:  Norman Palmer
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  Walt Disney Studios Motion Pictures Netflix Disney+
Ensi-ilta:  1953
Kesto:  69 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Erämaa elää on Disneyn tuottama luontodokumentti, joka julkaistiin vuonna 1953. Dokumentti kuvaa erämaan eläimien elämää Yhdysvaltain kaakkoisosassa. Elokuva sai Parhaan dokumentin Oscar-palkinnon.
Aiheesta muualla

Erämaa elää Internet Movie Databasessa (englanniksi)
Kenworthy, N. Paul, Jr.: The Living Desert Library of Congress – Loc.gov. Viitattu 25.2.2021. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Living Desert
Käännös suomeksi
FAW

| China FAW Group |
| --- | --- |
Yritysmuoto:  valtionyhtiö
Perustettu:  15.7.1953
Toimitusjohtaja:  Xianping Xu
Puheenjohtaja:  Xianping Xu
Kotipaikka:   3025 Dongfeng Street, Changchun 130011, Kiina
Toimiala:  autoteollisuus
Tuotteet:  henkilöautot, pakettiautot, linja-autot, kuorma-autot, autonosat
Liikevaihto:   80,194  mrd. USD (2014)
Nettotulos:   4,248 mrd. USD (2014)
Henkilöstö:  135 599 (2014) 
Tytäryhtiöt:  monia, joista 3 pörssinoteerattua: FAW Car Company, Tianjin FAW Xiali Automobile Co Ltd ja Changchun FAWAY Automobile Components Co Ltd
Kotisivu:  faw.com
Infobox OKVirheellinen NIMI-arvo: 
China FAW Corporationin pääkonttori Changchunissa.
China FAW Group Corporation (kiin.: 中国第一汽车集团有限公司; pinyin: Zhōngguó dì yī qìchē jítuán yǒuxiàn gōngsī), aiemmalta nimeltään First Automotive Works Corporation (FAW) on alkujaan 15. heinäkuuta 1953 perustettu Kiinan kansantasavallan ensimmäinen autotehdas. Se sai alkunsa Neuvostoliiton tuella. Autotehdas rakennettiin Changchuniin, Jilinin maakuntaan, Kiinan koillisosaan.
Vuonna 2015 yhtiö ilmoitti myyneensä runsas 2,8 miljoonaa yhteysyrityksissä tehtyä tai itse suunnittelemaansa  autoa. Suosituimpia olivat kiinalaisvalmisteiset Volkswagen- (1 140 000 kpl), Audi- (510 000 kpl) ja Toyota-merkkiset autot (610 000 kpl). FAWin omista merkeistä Besturnia myytiin 149 000 ja Hongqi-merkkiä (Punalippu) runsas 5 000 kappaletta. Jiefangin kuorma-autotehdas myi 142 000 kuorma-autoa.
Talouslehti Fortune asetti vuonna 2015 China FAW Groupin sijalle 107 julkaisemallaan maailman julkisten suuryritysten Fortune Global 500-listalla. Yhtiö lukeutuu SAIC Motorin ja Dongfeng Motor Corporationin (DFM) ohella Kiinan kolmen suurimman autoteollisuuskonsernin joukkoon. China FAW Group ei itse ole pörssiyritys, mutta kolme konsernin tytäryritystä on: FAW Car Company (SZSE: ), Tianjin FAW Xiali Automobile Co Ltd (SZSE: ) ja Changchun FAWAY Automobile Components Co Ltd (SSE: 600742).
Yhtiön valmistama ensimmäinen automalli oli Mao Zedongin Jiefangiksi (Vapautukseksi) nimittämä kuorma-auto (mallia CA10), mikä valmistui 1956. Ensimmäinen koriltaan sedan-tyyppinen Dongfeng -henkilöauto valmistui 1958.
FAW tuotti vuonna 2003 yhteensä 900 000 ajoneuvoa. 1960-luvulla kehitettyä Punalippu -henkilöautoa (Hongqi) myytiin 20 000 kappaletta, kun taas Volkswagen Jettaan perustuvaa mallia yhdessä Volkswagenin kanssa omistetussa yhteisyrityksessä myytiin 140 000 kappaletta. Punalipun tuotanto uusittiin 1,8 miljardin CNY:n investoinneilla, mitkä vastasi 210 miljoonaa dollaria.[lähde? ]
Yhtiöllä on strateginen yhteistyösuhde PetroChinan (China National Petroleum Corporation) kanssa.
FAW V2 1.3 -henkilöauto.
FAW sotilaskuorma-auto (2009).
FAW Jilin Jiebao CA6360 -pakettiauto (2010).
Jiefang CA6124SH8-linja-auto (2009).
Hongqi (Punalippu vuodelta 1974).
Hongqi L5 (2015)
Haima Freema II (2015).
Haima F_Star pakettiauto (2013).
Daihatsuun pohjautuva FAW Huali Dafa taksikäytössä (2005).
Kiinalainen Mazda CX-7 (2015).
Kiinalainen Toyota Corolla E140 -henkilöauto.(2012)
Volkswagen Golf VI GTI (2012).
Audi Q3 Kiinasta (2015).
Aiheesta muualla

Kuvia tai muita tiedostoja aiheesta FAW Wikimedia Commonsissa
FAW Car Co. Ltd. A 000800 (China: Shenzhen) (englanniksi) (wsj.com)
Products - Commercial Trucks (Arkistoitu – Internet Archive) (englanniksi) (fawcn.cn)
Products - Buses & Coaches (Arkistoitu – Internet Archive) (englanniksi) (fawcn.cn)
Products - Passenger Cars (Arkistoitu – Internet Archive) (englanniksi) (fawcn.cn)
Products - Mini Vehicles (pakettiautot) (Arkistoitu – Internet Archive) (englanniksi) (fawcn.cn)
Products - SUVs & Pickups (Arkistoitu – Internet Archive) (englanniksi) (fawcn.cn)
Volkswagen Group in China (2013-04-18) (Arkistoitu – Internet Archive) (englanniksi) (volkswagenag.com)
Former top executive at China's FAW Car investigated for graft (13.10.2015) (englanniksi) (yahoo.com)
Ferruccio Valcareggi

Ferruccio Valcareggi vuonna 1973.
Ferruccio Valcareggi (12. helmikuuta 1919 Trieste – 2. marraskuuta 2005 Firenze) oli italialainen jalkapalloilija ja jalkapallovalmentaja.
Valcareggi pelasi Serie A:ssa kausina 1937–1951 ja sen jälkeen vielä kolme kautta Serie B:ssä.
Valcareggi toimi Italian maajoukkueen päävalmentajana vuosina 1966–1974. Italia saavutti hänen johdollaan kultaa vuoden 1968 EM-kotikisoissa ja hopeaa vuoden 1970 MM-kisoissa. Italian sarjoissa hän valmensi muun muassa Atalantaa, Fiorentinaa, Hellas Veronaa ja Romaa.
Ferry Graf

| Ferry Graf> Henkilötiedot |
| --- | --- |
Syntynyt: 14. joulukuuta 1931 Ternitz, Itävalta
Kuollut: 26. heinäkuuta 2017 (85 vuotta) Jyväskylä, Suomi
Ammatti:  laulaja
Muusikko
Laulukielet:  saksa
Tyylilajit:  iskelmämusiikki 
  [ Muokkaa Wikidatassa ] [ ohje ]  
Ferry Graf (14. joulukuuta 1931 Ternitz – 26. heinäkuuta 2017 Jyväskylä) oli itävaltalaissyntyinen suomalainen laulaja. Hän edusti Itävaltaa vuoden 1959 Eurovision laulukilpailussa kappaleella ”Der K und K Kalypso aus Wien”. Se sai neljä pistettä ja sijoittui jaetulle yhdeksännelle sijalle tasapistein ruotsalaisen Brita Borgin kappaleen kanssa.
Graf esiintyi vuonna 1969 ZDF Hitparaden -musiikkiohjelmassa.
Graf muutti Suomeen 1970-luvulla ja perusti oman yhtyeen. Hän sai myös Suomen kansalaisuuden.[lähde? ]
Käännös suomeksi
Blohm + Voss

| Blohm+Voss B> V. & Co. KG |
| --- | --- |

Yritysmuoto:  kommandiittiyhtiö
Perustettu:  5. huhtikuuta 1877
Perustaja:  Hermann Blohm, Ernst Voss
Kotipaikka:  Hampuri, Saksa
Toimiala:  metalliteollisuus
Tuotteet:  laivanrakennus
Kotisivu:  www.blohmvoss.com
Infobox OKVirheellinen NIMI-arvo: 
Telakka toukokuussa 2015.
Blohm + Voss on saksalainen telakkayhtiö, jonka pääkonttori on Hampurissa, Saksassa. Se on osa ThyssenKrupp-konsernia. Yhtiö on valmistanut myös sotilaslentokoneita.
Alku

Hermann Blohm ja Ernst Voss perustivat 5. huhtikuuta 1877 telakan ja konepajan nimellä Blohm + Voss avoimena kauppayhtiönä (offene Handelsgesellschaft). He saivat Hampurin kaupungilta 15 000 m² tontin Elben saarelta.
Yhtiö laajeni, ja sillä oli 1800-luvun lopulla telakoita myös Englannissa.
Ensimmäinen maailmansota

Telakka kunnostautui sukellusveneiden rakentamisessa. Sodan loputtua työläis- ja sotamiesraati pyrki ottamaan telakan haltuunsa, mutta valtaus torjuttiin. Laivojen myynti oli ymmärrettävästi vähäistä. Joitakin aluksia telakka rakensi HAPAG ja Norddeutscher Lloyd -yhtiöille.
Hyperinflaation aikaan (pahimmillaan vuonna 1923) telakalla oli töissä vain 3 000 henkeä. Hermann Blohm kuoli vuonna 1930.
Saksan sotilaallinen varustautuminen alkoi Adolf Hitlerin noustua valtaan tammikuussa 1933. Samana vuonna telakalta laskettiin vesille koulualus Gorch Fock. Tähän aikaan yhtiö perusti tytäryhtiökseen lentokonetehtaan Hamburger Flugzeugbau.
Toinen maailmansota

Yhtiö valmisti muun muassa Admiral Hipperin vuonna 1936 ja Taistelulaiva Bismarckin. Sukellusveneiden tuotanto oli suurta, kaikkiaan 238 venettä.
Sodan lopussa 16 000 henkilön työvoimasta suurin osa oli pakkotyössä olleita keskitysleirivankeja. Britit purkivat telakoita sodan jälkeen.
Kylmä sota

1. huhtikuuta 1951 alkoi laivojen korjaus; yhtiön nimi oli Steinwerder Industrie AG. 1950-luvun puolivälissä puolet osakekannasta siirtyi Thysseneille.
Nykyaika

Vuonna 1995 Blohm + Voss AG jaettiin osiin: Blohm + Voss GmbH (telakka, 10 000 työntekijää) ja Blohm + Voss Repair GmbH (korjaustelakka, 350 työntekijää) ja BV Industrietechnik GmbH (koneenrakennus).
5. tammikuuta 2005 Thyssenkrupp Marine Systems AG otti vallan. Siihen kuuluu
Blohm + Voss GmbH
Blohm + Voss Repair GmbH, Hampuri
Nordseewerke GmbH, Emden
Howaldtswerke-Deutsche Werft AG, Kiel
Nobiskrug GmbH, Rendsburg
Hellenic Shipyards S. A., Kreikka.
Aiheesta muualla

Wikimedia Commonsissa on kuvia tai muita tiedostoja aiheesta .
ThyssenKrupp Marine Systems AG, Hamburg
Blohm + Voss GmbH, Hamburg (Arkistoitu – Internet Archive)
Blohm + Voss Repair GmbH, Hamburg (Arkistoitu – Internet Archive)
Flakpanzer IV

Flakpanzer IV on yhteinen nimitys itseliikkuville ilmatorjuntapanssarivaunuille. Mallit perustuvat Panzerkampfwagen IV -rungolle. Mallit valmistusjärjestyksessä ovat:
Möbelwagen
Wirbelwind
Ostwind
Kugelblitz
Flair

Flair eli flairtending on näyttävää baarimestarin työskentelyä, jossa hän heittelee pulloja ja suorittaa muitakin normaaliin baarityöskentelyyn liittyviä toimintatapoja näyttävillä ja akrobaattisesti vaikeilla tekniikoilla. Flairtendingissä pidetään MM-kisoja. Kisoissa ei arvostella ainoastaan tekijän teknisiä taitoja, vaan baarimestarin tulee myös pystyä tekemään tasapainoinen, miellyttävä ja kaupallisesti hyväksyttävä juomasekoitus.
Flairtending voidaan jakaa kahteen osioon sen merkityksen mukaan. Workflair tarkoittaa työn ohessa suoritettavaa taidokasta ja näyttävää baarityöskentelyä. Showbartending on enemmän viihteellisyyteen perustuvaan ja rekvisiitan käytön hyväksyvää esiintymisluonteista baarityöskentelyä. Jälkimmäisessä juuri kilpaillaan huomioon ottaen valmistettavien juomasekoitusten laatu.
Bob Ostertag: All the Rage

| Bob Ostertag: All the Rage Kronos Quartet |
| --- | --- | --- |

Studioalbumin tiedot
 Äänitetty : huhtikuu 1993, Mastersound Studios, Astoria, New York
 Julkaistu: 22. lokakuuta 1993
 Tuottaja(t): Judith Sherman
 Tyylilaji: taidemusiikki, avantgarde
 Kesto: 16.15
 Levy-yhtiö: Nonesuch (79332)
Kronos Quartetin muut julkaisut
| Morton Feldman: Piano and String Quartet 1993 | Bob Ostertag: All the Rage 1993 | Night Prayers 1994 |
Bob Ostertag: All the Rage on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records. Levy sisältää Bob Ostertagin sävellyksen ja Sara Milesin libretton.
Kappaleet

All the Rage – 16.15 (säv. Bob Ostertag)
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Eric Gupton – lukeminen
Arviot

Allmusic:
Aiheesta muualla

Bob Ostertag: All the Rage discogs.com -sivustolla
Brisbanejoki

| Brisbanejoki |
| --- | --- |
 Brisbanejoki
Alkulähde:  Australian Kordillieerit
Laskupaikka:  Tyynimeri
Maat:   Australia
Pituus:  344 km
Valuma-alue:  13 600 km²
Brisbanejoki sijaitsee Australiassa Queenslandin osavaltiossa. Joki virtaa Brisbanen kaupungin läpi ennen kuin se laskee mereen.
Tulvat

Joki tulvii ajoittain paljon. Vuonna 1974 oli tuhoisa tulva, jolloin veden pinta nousi 5,5 metriä. Tämän jälkeen Brisbanen yläpuolelle rakennettiin iso pato suojelemaan kaupunkia tulvilta. Tästä huolimatta myös vuonna 2010 oli suuri tulva.
Aiheesta muualla

Kuvia tai muita tiedostoja aiheesta Brisbanejoki Wikimedia Commonsissa
FA Community Shield 2016

FA Community Shield 2016 oli 94. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Leicester City ja FA Cupin 2015–2016 voittanut Manchester United.
Ottelu

| --- | --- |
           }}   Leicester City :            }}   Manchester United
Bill English

| Bill English |
| --- | --- |
 English vuonna 2017
Uuden-Seelannin pääministeri
 12.12.2016–26.10.2017  
Monarkki:  Elisabet II
Kenraalikuvernööri:  Patsy Reddy
Varapääministeri:  Paula Bennett
Edeltäjä:  John Key
Seuraaja:  Jacinda Ardern
Henkilötiedot
Syntynyt: 30. joulukuuta 1961 (ikä 62)
Arvonimi: The Right Honourable
Puoliso:  Mary English
Lapset:  6
Tiedot
Puolue:  Kansallispuolue
 Nimikirjoitus
Aiheesta muualla
www.national.org.nz/billenglish
Simon William ”Bill” English (s. 30. joulukuuta 1961) on uusiseelantilainen kansallispuolueen poliitikko ja maan entinen pääministeri. English nousi pääministeriksi edeltäjänsä John Keyn erottua tehtävästä vuoden 2016 lopulla. Syyskuussa 2017 pidettyjen vaalien jälkeen Kansallispuolue jäi oppositioon Työväenpuolueen Jacinda Ardernin noustessa uudeksi pääministeriksi.
Perhe ja koulutus

English kävi Wellingtonin lähellä sijaitsevan roomalaiskatolisen St. Patrick's College -lukion, minkä jälkeen hän suoritti liiketalouden tutkinnon Otagon yliopistossa. Englishillä on myös Bachelor of Arts -tutkinto englantilaisesta kirjallisuudesta Wellingtonin Victoria-yliopistosta (Victoria University of Wellington).
Englishin puoliso on lääkärinä työskentelevä Mary English. Yhdessä heillä on kuusi aikuista lasta.
Poliittinen ura

Uuden-Seelannin edustajainhuoneeseen English valittiin ensimmäisen kerran vuonna 1990. Urallaan hän on toiminut useissa ministerintehtävissä.
English johti Kansallispuoluetta myös aiemmin lokakuusta 2001 lokakuuhun 2003 saakka. Hänen johdollaan puolue kärsi sen siihen astisen historian suurimman vaalitappion vuoden 2002 vaaleissa.
Ennen nimitystään pääministeriksi English oli toiminut John Keyn hallituksessa valtiovarainministerinä ja varapääministerinä vuodesta 2008. Hänestä tuli pääministeri Keyn erottua yllättäen perhesyihin vedoten joulukuussa 2016.
Kansallispuolue ei onnistunut saavuttamaan enemmistöä syyskuun 2017 vaaleissa, minkä jälkeen English ilmoitti eroavansa puolueen johdosta. Hänen seuraajakseen Kansallispuolue valitsi helmikuussa 2018 Simon Bridgesin.
Kannanottoja

Alun perin English äänesti samaa sukupuolta olevien avioliittoa vastaan, mutta on kertonut muuttaneen myöhemmin mieltänsä asiasta. Hän vastustaa aborttia ja eutanasiaa. Katolista uskoaan English on kommentoinut sanovan sen vaikuttavan, mutta ei määrittävän häntä.
Talouspolitiikassa English lupasi käyttää budjetin ylijäämiä veronkevennyksiin, lisäpanostuksiin infrastruktuuriin ja valtionvelan poismaksamiseen. Hän on kertonut kannattavansa monarkiaa eikä ole antanut aikataulua Uuden-Seelannin muuttamiseksi tasavallaksi. English on katsonut muutoksen tasavallaksi vaativan kansan ajamaan sitä.
Aiheesta muualla

Kuvia tai muita tiedostoja aiheesta Bill English Wikimedia Commonsissa
Uuden-Seelannin pääministerit
Henry Sewell | William Fox | Edward Stafford | Alfred Domett |  Frederick Whitaker | Frederick Weld | George Waterhouse | Julius Vogel | Daniel Pollen | Harry Atkinson | George Grey | John Hall | Robert Stout | John Ballance | Richard Seddon | William Hall-Jones | Joseph Ward | Thomas Mackenzie | William Massey | Francis Bell | Gordon Coates | George Forbes | Michael Joseph Savage | Peter Fraser | Sidney Holland | Keith Holyoake | Walter Nash | Jack Marshall | Norman Kirk | Bill Rowling | Robert Muldoon | David Lange | Geoffrey Palmer | Mike Moore | Jim Bolger | Jenny Shipley | Helen Clark | John Key | Bill English | Jacinda Ardern | Chris Hipkins | Christopher Luxon